Հյուսիս-սիբիրական դաշտավայր

Հյուսիս-սիբիրական (Թայմիրի) ցածրավայր (), ցածրադիր դաշտավայր Ենիսեյի և Օլենյոկի ստորին հոսանքների շրջանում։ Երկարությունը 1400  կմ է, լայնությունը՝ 600 կմ։ Ցածրադիր ճահճացած հարթավայր է 200-300 մ բարձրությամբ հարթակատար բլրաշարերով։ Կան ջերմակարստային լճեր։ Խոշոր լիճը Թայմիրն է։ Տարածված է հավերժական սառածությունը։ Կլիման մերձարկտիկական-ցամաքային է, հունվարի միջին ջերմաստիճանը -30°C-ից մինչև -37°C է, հուլիսինը՝ 6-10°C, տարեկան տեղումները՝ մինչև 300 մմ։ Հյուսիս-սիբիրական դաշտավայրով են հոսում Խատանգան սկզբնավորող վտակները և Անաբարը։ Բուսականությունը տունդրային և անտառատունդրային է։ Կան նավթի, գազի և քարածխի հանքավայրեր։

Ռուսաստանի իջվածքներ
Իջվածքներ այբբենական կարգով